Taqbaylit teṭṭef adeg d ameqqran di tmurt n leẓẓayer imi tuget i tt-yettmeslayen, aṭas n tezrawin n umawal, yettwaxxedmen ɣef tuttlayt n tmaziɣt, ixedmen i wakken ad yesnarni amawal n tutlayt deg iḥricen yemgaraden nekk am yal anelmad neɣ yal aqbayli yettḥaraben ɣef tmeslayt-is s lmendad n uselmad-iw ɛarḍeɣ deg umahil-iw ad d-sskefleɣ neɣ ad rreɣ tafat n tensalin yurzen ɣer umawal n yismawen n lmaklat akked d leḥwal n tkuzint n temmnaḍt anda zedɣeɣ deg deg at wassif i wakken ad awḍeɣ ɣer unamek n tidett akked amahil-iw, d leqdic yurzen ɣer yiwen usentel tesnunga bdiɣtt s tezwart tamatut, deg-s meslayeɣ-d ɣef tmkant yewwi usentel-agi di tmurt taqbaylit xdmeɣ-d tabadut ɣef tesnisemt nniɣ-d tamentilt iyi ǧǧan ad ferneɣ asentel-agi syin akkin fkiɣ-d tamukrist, nefka-d deg-s kraḍ n yisteqsiyen yurzen ɣer tulmisin n talɣa akked tasnanka n yismawen-a d kra n turdiwin ssmekteɣ-d tamnaḍt anida id megreɣ ammud-iw nniɣ-d imselɣuyen uɣur it-id-wwiɣ annad-a d agraw n yismawen n lmaklat akked leḥwal n tkuzint azal n (91) id megreɣ.